pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-หากมีญาติเดินทางกลับจากประเทศที่มีความเสี่ยงอยู่ในบ้านหลังเดียวกัน แต่มีการแยกห้อง แม้จะป้องกันโดยการใส่หน้ากากอนามัย จะมีความเสี่ยงหรือไม่ ??
วันเสาร์ที่ 6 มิถุนายน 2563
หากมีญาติเดินทางกลับจากประเทศที่มีความเสี่ยงอยู่ในบ้านหลังเดียวกัน แต่มีการแยกห้อง แม้จะป้องกันโดยการใส่หน้ากากอนามัย จะมีความเสี่ยงหรือไม่ ??
หากมีญาติเดินทางกลับจากประเทศที่มีความเสี่ยงอยู่ในบ้านหลังเดียวกัน จะมีความเสี่ยงหรือไม่ ??
Q : หากมีญาติเดินทางกลับจากประเทศที่มีความเสี่ยงอยู่ในบ้านหลังเดียวกัน แต่มีการแยกห้อง แม้จะป้องกันโดยการใส่หน้ากากอนามัย จะมีความเสี่ยงหรือไม่ ??
A : มีความเสี่ยง ซึ่งหากมีอาการไอหรือจามโดยไม่รู้ตัว และจับสิ่งของบริเวณบ้านเดียวกัน มีโอกาสที่ผู้อื่นในบ้านจะได้รับเชื้อฯ สูง ดังนั้นควรต้องมีการกักตัวและแยกตัวอยู่คนเดียวเพื่อป้องกันการแพร่กระจายของไวรัสฯ จะเหมาะสมกว่า
รัฐบาลไทย-ข่าวทำเนียบรัฐบาล-กำชับกองทัพ ติดตามและประเมินสถานการณ์ความขัดแย้ง สหรัฐฯ – อิหร่าน
วันจันทร์ที่ 6 มกราคม 2563
กําชับกองทัพ ติดตามและประเมินสถานการณ์ความขัดแย้ง สหรัฐฯ – อิหร่าน
กําชับกองทัพ ติดตามและประเมินสถานการณ์ความขัดแย้ง สหรัฐฯ – อิหร่าน
กําชับกองทัพ ติดตามและประเมินสถานการณ์ความขัดแย้ง สหรัฐฯ – อิหร่าน
พล.ท.คงชีพ ตันตระวาณิชย์ โฆษก กห.เปิดเผยว่า พล.อ.ประยุทธ์ จันทร์โอชา นรม.และ รมว.กห. ได้สั่งการ ขอให้หน่วยขึ้นตรงกระทรวงกลาโหมและเหล่าทัพ ติดตามและประเมินสถานการณ์ความขัดแย้งระหว่างสหรัฐอเมริกาและอิหร่านอย่างใกล้ชิด โดยให้ประสานกับหน่วยงานข่าว เพิ่มความเข้มการเคลื่อนไหวของกลุ่มเสี่ยงในการผ่านเข้าออกประเทศไทยและในโลกไซเบอร์อย่างต่อเนื่อง
ทั้งนี้ ขอให้เฝ้าระวังและตั้งอยู่ในความไม่ประมาท พร้อมทั้งให้ประสานการทํางานร่วมกับสํานักงานตํารวจแห่งชาติ ในการดูแลความปลอดภัยของบุคคลและสถานที่สําคัญรวมทั้งแหล่งผลประโยชน์ที่เกี่ยวข้องในไทย และขอให้เตรียมความพร้อมสนับสนุนการเคลื่อนย้ายคนไทยกลับภูมิลําเนา หากเหตุการณ์ขยายตัวและมีความรุนแรงขึ้น
รัฐบาลไทย-ข่าวทำเนียบรัฐบาล-กสร. ออกประกาศขอความร่วมมือนายจ้างหยุดชดเชยสงกรานต์
วันศุกร์ที่ 10 กรกฎาคม 2563
กสร. ออกประกาศขอความร่วมมือนายจ้างหยุดชดเชยสงกรานต์
กรมสวัสดิการและคุ้มครองแรงงาน ออกประกาศขอความร่วมมือนายจ้าง สถานประกอบกิจการประกาศให้วันที่ 27 ก.ค. 63 เป็นวันหยุดตามประเพณี ชดเชยวันหยุดช่วงเทศกาลสงกรานต์ปี 63
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะรัฐมนตรีได้มีมติให้เลื่อนวันหยุดราชการในช่วงเทศกาลสงกรานต์ ประจําปี 2563 ออกไปก่อนจนกว่าสถานการณ์แพร่ระบาดของโรคติดเชื้อไวรัสโคโรนา 2019 (โควิด 19) จะคลี่คลาย และเมื่อวันที่ 30 มิถุนายน 2563 ที่ผ่านมา คณะรัฐมนตรีได้มีมติกําหนดให้วันจันทร์ที่ 27 กรกฎาคม 2563 เป็นวันหยุดราชการกรณีพิเศษเพื่อชดเชยวันหยุดในช่วงเทศกาลสงกรานต์ จํานวน 1 วัน เพื่อให้มีวันหยุดต่อเนื่องกันไปตั้งแต่วันที่ 25 – 28 กรกฎาคม 2563 ดังนั้น เพื่อให้การกําหนดวันหยุดตามประเพณีของนายจ้างประจําปี 2563 สําหรับวันหยุดตามประเพณีสงกรานต์เป็นไปตามกฎหมายและมติคณะรัฐมนตรีดังกล่าว กรมสวัสดิการและคุ้มครองแรงงาน ได้ออกประกาศกรมสวัสดิการและคุ้มครองแรงงาน ขอความร่วมมือนายจ้าง สถานประกอบกิจการที่เลื่อนวันหยุดตามประเพณีวันสงกรานต์ออกไปและยังไม่ได้กําหนดวันหยุดตามประเพณี ให้ประกาศกําหนดให้วันจันทร์ที่ 27 กรกฎาคม 2563 เป็นวันหยุดตามประเพณี ประจําปี 2563
นายอภิญญา กล่าวต่อไปว่า หากคณะรัฐมนตรีจะพิจารณากําหนดวันหยุดราชการกรณีพิเศษอีก 2 วัน เป็นวันหยุดราชการชดเชยวันหยุดตามประเพณีในช่วงเทศกาลสงกรานต์ก็ขอความร่วมมือนายจ้าง สถานประกอบกิจการ ประกาศกําหนดให้เป็นวันหยุดตามประเพณีเพื่อให้ลูกจ้างได้หยุดต่อไปด้วย ทั้งนี้ หากมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร ทั้ง 10 พื้นที่ หรือสายด่วน 1506 กด 3
รัฐบาลไทย-ข่าวทำเนียบรัฐบาล-รองนายกรัฐมนตรี เข้าร่วมพิธีเปิดการแข่งขันกีฬาเอเชียนอินดอร์-มาร์เชียลอาร์ตสเกมส์ ครั้งที่ 5
วันจันทร์ที่ 18 กันยายน 2560
รองนายกรัฐมนตรี เข้าร่วมพิธีเปิดการแข่งขันกีฬาเอเชียนอินดอร์-มาร์เชียลอาร์ตสเกมส์ ครั้งที่ 5
รองนายกรัฐมนตรี เข้าร่วมพิธีเปิดการแข่งขันกีฬาเอเชียนอินดอร์-มาร์เชียลอาร์ตสเกมส์ ครั้งที่ 5
วันนี้ (วันอาทิตย์ที่ 17 กันยายน 2560) เวลา 20.17 น. (เวลาท้องถิ่นเติร์กเมนิสถานซึ่งเร็วกว่าประเทศไทย 2 ชั่วโมง)
พลเอก ธนะศักดิ์ ปฏิมาประกร รองนายกรัฐมนตรี เข้าร่วมพิธีเปิดการแข่งขันกีฬาเอเชียนอินดอร์-มาร์เชียลอาร์ตสเกมส์ ครั้งที่ 5 (The5th Asian Indoor and Martial Arts Games : Ashgabat 2017) ที่สนามกีฬาแห่งชาติ เติร์กเมนิสถาน โดยมีประธานาธิบดีเติร์กเมนิสถานเป็นประธาน
การแข่งขันครั้งนี้มีนักกีฬาจาก 64 ประเทศในทวีป เอเชีย เข้าร่วมการแข่งขัน ประกอบด้วย 16 ชนิดกีฬา ประเทศไทยส่งนักกีฬารวม 254 คน เจ้าหน้าที่ 124 คน เข้าร่วม
สรุปผลการแข่งขันขณะนี้ประเทศไทยได้รับ 2 เหรียญทอง 2 เหรียญเงิน 3 เหรียญทองแดง
รัฐบาลไทย-ข่าวทำเนียบรัฐบาล-OECD พร้อมร่วมมือกับไทย ขับเคลื่อนประเทศเข้าสู่เศรษฐกิจดิจิทัลอย่างเต็มรูปแบบตามนโยบายไทยแลนด์ 4.0
วันพฤหัสบดีที่ 24 สิงหาคม 2560
OECD พร้อมร่วมมือกับไทย ขับเคลื่อนประเทศเข้าสู่เศรษฐกิจดิจิทัลอย่างเต็มรูปแบบตามนโยบายไทยแลนด์ 4.0
OECD พร้อมร่วมมือกับไทย ขับเคลื่อนประเทศเข้าสู่เศรษฐกิจดิจิทัลอย่างเต็มรูปแบบตามนโยบายไทยแลนด์ 4.0
วันนี้ (24 สิงหาคม 2560) เวลา 13.30 น. ณ ทําเนียบรัฐบาล นายอังเคล กูเรีย เลขาธิการองค์การเพื่อความร่วมมือทางเศรษฐกิจและการพัฒนา (Organization for Economic Co-operation and Development: OECD) และคณะ เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญของการสนทนา ดังนี้
นายกรัฐมนตรีกล่าวต้อนรับเลขาธิการองค์การเพื่อความร่วมมือทางเศรษฐกิจและการพัฒนาสู่ประเทศไทย และยินดีที่ไทยได้เป็นเจ้าภาพจัดการประชุม OECD Southeast Asia Regional Forum 2017 และสําเร็จผลตามที่หวัง ทั้งนี้หัวข้อการประชุม “การปฏิรูปด้านดิจิทัล” นายกรัฐมนตรีเห็นว่าเป็น ประโยชน์และเป็นเรื่องที่ควรให้ความสําคัญ โดยรัฐบาลได้ดําเนินการต่างๆ เพื่อรองรับและขับเคลื่อนประเทศไทยและเศรษฐกิจไทยเข้าสู่เศรษฐกิจดิจิทัลอย่างเต็มรูปแบบตามนโยบายไทยแลนด์ 4.0
ทั้งนี้ ไทยพร้อมขยายความร่วมมือกับ OECD ในฐานะผู้เล่นที่มีความรับผิดชอบ โดยเห็นว่า OECD เป็นองค์กรที่มีองค์ความรู้ ความเชี่ยวชาญ ซึ่งจะเป็นประโยชน์ต่อการปฏิรูปและพัฒนาประเทศรอบด้าน ทั้งกับประเทศที่เป็นสมาชิกและไม่ใช่สมาชิก
นายกรัฐมนตรียังได้กล่าวขอบคุณที่ OECD ทวทวนและรื้อฟื้นโครงการ Country Programme (CP) กับไทย ซึ่งสะท้อนถึงความเชื่อมั่นที่ OECD มีต่อประเทศไทย โดยรัฐบาลตั้งใจที่จะใช้โครงการ CP เป็นเครื่องมือในการขับเคลื่อนการพัฒนาและปฏิรูปประเทศไทยอย่างมีประสิทธิภาพและยั่งยืน
ทั้งสองฝ่ายยังเห็นพ้องว่า หากเกิดความร่วมมือระหว่างกันแล้วจะก่อให้เกิดการพัฒนาอย่างยั่งยืน ซึ่งสอดคล้องและตอบโจทย์การพัฒนาประเทศตามแผนยุทธศาสตร์ชาติ20 ปี แผนพัฒนาเศรษฐกิจและสังคมแห่งชาติ ฉบับที่ 12 รวมทั้งสอดรับกับเป้าหมายการพัฒนาที่ยั่งยืนของสหประชาชาติ
ด้านเลขาธิการองค์การเพื่อความร่วมมือทางเศรษฐกิจและการพัฒนากล่าวขอบคุณนายกรัฐมนตรีที่สละเวลาให้เข้าพบ รวมทั้งการเป็นเจ้าภาพจัดการประชุม OECD Southeast Asia Regional Forum 2017 ของประเทศไทย ทั้งนี้เลขาธิการเชื่อมั่นว่า ภายหลังการพัฒนาความร่วมมือผ่านโครงการ Thailand - OECD Country Programme (CP) เพื่อกระชับความร่วมมือกับไทยอย่างเป็นบูรณาการ จะสามารถนําไปสู่การตัดสินใจเข้าเป็นสมาชิก OECD ของไทยในอนาคตได้ ซึ่งประเทศไทยจะถือเป็นประเทศสมาชิกแรกจากภูมิภาคอาเซียน
โดยภายหลังการหารือ นายกรัฐมนตรีมอบหมายรองนายกรัฐมนตรี (นายวิษณุ เครืองาม) เป็นประธานในพิธีลงนามร่างบันทึกความเข้าใจ (MOU) ทางวิชาการ ในการดําเนินงานเสริมสร้างความซื่อสัตย์สุจริตของประเทศไทย (Thailand Integrity Review) ระหว่าง OECD ก.พ.ร. และ ป.ป.ท. ณ ห้องสีฟ้า ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-นายกฯ ย้ำประชาธิปไตยต้องคำนึงถึงส่วนรวม ไม่ใช่ภาวะไร้ขีดจำกัด แนะคนไทยเตรียมใช้สิทธิเลือกตั้งให้มาก
วันอาทิตย์ที่ 25 พฤศจิกายน 2561
นายกฯ ย้ําประชาธิปไตยต้องคํานึงถึงส่วนรวม ไม่ใช่ภาวะไร้ขีดจํากัด แนะคนไทยเตรียมใช้สิทธิเลือกตั้งให้มาก
นายกฯ ย้ําประชาธิปไตยต้องคํานึงถึงส่วนรวม ไม่ใช่ภาวะไร้ขีดจํากัด แนะคนไทยเตรียมใช้สิทธิเลือกตั้งให้มาก
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงสถานการณ์บ้านเมืองในขณะนี้ว่า ประเทศไทยกําลังจะก้าวสู่การเลือกตั้งตามระบอบประชาธิปไตยซึ่งถือว่าเป็นสิ่งที่ดี แต่อยากให้คนไทยทุกคนระลึกว่าประชาธิปไตยต้องทําให้บ้านเมืองสงบเรียบร้อย คํานึงถึงประโยชน์ส่วนรวม และธํารงไว้ซึ่งสถาบันชาติ ศาสนา และพระมหากษัตริย์
"นายกฯ กล่าวว่า ที่ผ่านมาบางคนอาจเข้าใจว่าประชาธิปไตยคือภาวะไร้ขีดจํากัด สามารถทําอะไรก็ได้อย่างเสรี แต่แท้จริงการแสดงออกทุกอย่างจะต้องอยู่ภายใต้ขอบเขตของกฎหมาย ให้ความเคารพเสียงส่วนใหญ่ และให้เกียรติเสียงส่วนน้อย ไม่ใช้คนบางกลุ่มเป็นเครื่องมือก่อความวุ่นวายหรือคัดค้านการพัฒนาทุกเรื่อง"
โฆษกประจําสํานักนายกรัฐมนตรียังกล่าวอีกว่า นายกรัฐมนตรียืนยันว่า ทุกอย่างยังเป็นไปตามโรดแมปที่กําหนดไว้แต่ต้น คือ การยุติความขัดแย้งและความไม่สงบ การวางรากฐานเพื่อปฏิรูปประเทศ และจัดการเลือกตั้งเพื่อสร้างประชาธิปไตยที่สมบูรณ์ จึงอยากให้ประชาชนทําความเข้าใจและเตรียมตัวออกไปใช้สิทธิเลือกตั้งกันมาก ๆ โดยเฉพาะคนรุ่นใหม่ โดยพิจารณาเลือกคนดีและคนเก่งให้เข้ามาทําหน้าที่แทนเราในการพัฒนาประเทศชาติ
รัฐบาลไทย-ข่าวทำเนียบรัฐบาล-แผนปฏิบัติการป้องกันอุบัติเหตุและอำนวยความสะดวกในช่วงสงกรานต์
วันพุธที่ 12 เมษายน 2560
แผนปฏิบัติการป้องกันอุบัติเหตุและอํานวยความสะดวกในช่วงสงกรานต์
รัฐบาลตั้งจุดบริการคอยดูแลประชาชนตลอดการเดินทางในช่วงสงกรานต์ทั้งทางบกและทางน้ํา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมอํานวยความสะดวกและดูแลความปลอดภัยให้แก่ประชาชนตลอดช่วงเทศกาลสงกรานต์ โดยมีการปรับปรุงถนนในจุดเสี่ยงอันตรายต่างๆ ควบคุมการให้บริการของรถโดยสารสาธารณะ เพิ่มจํานวนเจ้าหน้าที่และความถี่ในการตรวจตราความปลอดภัยทั้งในสถานีรถไฟ สถานีขนส่ง ท่าอากาศยาน ท่าเรือ สถานที่จัดงานเทศกาล ห้างสรรพสินค้า และแหล่งชุมชนต่างๆ ตั้งจุดบริการประชาชนทั้งทางบกและทางน้ํา รวม 718 จุด ทั่วประเทศ ให้ประชาชนได้แวะพักผ่อน พักรถ น้ําดื่ม สุขา ผ้าเย็น ข้อมูลการเดินทาง ตลอดจนตรวจสอบสภาพรถ เติมลมยาง และน้ํากลั่น นอกจากนี้ยังตั้งด่านตรวจร่วมกับชุมชนเพื่อตรวจจับความเร็วและความพร้อมของผู้ขับขี่ยานพาหนะ เพื่อให้ประชาชนเดินทางกลับภูมิเนาอย่างปลอดภัย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  27 มีนาคม 2561
วันอังคารที่ 27 มีนาคม 2561
สรุปข่าวการประชุมคณะรัฐมนตรี  27 มีนาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีขอให้ประชาชนช่วยกันดูแลรักษาความปลอดภัย ช่วงงานพระราชพิธีถวายพระเพลิง     พระบรมศพพระบาทสมเด็จพระปรมินทรมหาภูมิพลอดุลยเดช พร้อมประณามผู้ที่คิดจะก่อความไม่สงบ
วันอังคารที่ 17 ตุลาคม 2560
นายกรัฐมนตรีขอให้ประชาชนช่วยกันดูแลรักษาความปลอดภัย ช่วงงานพระราชพิธีถวายพระเพลิง     พระบรมศพพระบาทสมเด็จพระปรมินทรมหาภูมิพลอดุลยเดช พร้อมประณามผู้ที่คิดจะก่อความไม่สงบ
นายกรัฐมนตรีขอให้ประชาชนช่วยกันดูแลรักษาความปลอดภัย ช่วงงานพระราชพิธีถวายพระเพลิง     พระบรมศพพระบาทสมเด็จพระปรมินทรมหาภูมิพลอดุลยเดช พร้อมประณามผู้ที่คิดจะก่อความไม่สงบ
วันนี้ (17 ตุลาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีฝากถึงประชาชนที่อาศัยช่องว่างช่วงระยะเวลางานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช สร้างสถานการณ์และความไม่สงบเรียบร้อยว่า ขออย่าอาศัยช่องว่างช่วงเวลาดังกล่าวสร้างความไม่สงบให้เกิดขึ้นภายในประเทศ ซึ่งถือเป็นเรื่องที่ไม่เหมาะสม และอย่าให้รัฐบาลต้องบังคับใช้กฎหมายดําเนินการ ขอให้สังคมช่วยกันกดดัน ช่วยกันดูแลอย่าให้เกิดความไม่สงบขึ้นในช่วงเวลาดังกล่าวและต่อไป
พร้อมกล่าวขอบคุณทุกภาคส่วน และประชาชนในการแสดงความโศกเศร้าอาลัย และร่วมดูการฝึกซ้อมฯ อย่างเรียบร้อย ส่วนการรักษาความปลอดภัยช่วงงานพระราชพิธีฯ ทุกคนต้องช่วยกันเฝ้าระวัง อย่าปล่อยให้เป็นหน้าที่ของเจ้าหน้าที่ฝ่ายความมั่นคงฝ่ายเดียว พร้อมขอประณามผู้ที่คิดจะก่อความไม่สงบขึ้น ขอให้สังคมช่วยกันสอดส่องดูแลเพื่อให้เกิดความสงบขึ้น
---------------------------------
รัฐบาลไทย-ข่าวทำเนียบรัฐบาล-กรอ.เข้มลุยดำเนินคดี-สั่งปิดโรงงานทำผิดกฎหมายสร้างความเดือดร้อนชาวบ้านในพื้นที่กรุงเทพมหานคร
วันพฤหัสบดีที่ 13 สิงหาคม 2563
กรอ.เข้มลุยดําเนินคดี-สั่งปิดโรงงานทําผิดกฎหมายสร้างความเดือดร้อนชาวบ้านในพื้นที่กรุงเทพมหานคร
กรอ.เข้มลุยดําเนินคดี-สั่งปิดโรงงานทําผิดกฎหมายสร้างความเดือดร้อนชาวบ้านในพื้นที่กรุงเทพมหานคร
ปลัดกระทรวงอุตสาหกรรมสั่งการให้หน่วยงานในสังกัดคุมเข้มป้องกันโรงงานแตกแถวสร้างความเดือดร้อนชาวบ้าน ด้าน กรอ. เผย7เดือน มีชาวบ้านร้องเรียนโรงงานอุตสาหกรรมที่สร้างความเดือดร้อนและปล่อยมลพิษ 90 ครั้ง ลดลง 25% พร้อมทั้งสั่งเจ้าหน้าที่เข้าไปดําเนินคดี สั่งปิดชั่วคราวและแก้ไขให้ถูกต้อง เพื่อสร้างความเชื่อมั่นให้ชุมชนและนักลงทุน
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า ได้มอบหมายให้หน่วยงานในสังกัดกระทรวงอุตสาหกรรมไปดูแลกรณีที่ชาวบ้านได้รับความเดือดร้อนจากโรงงานอุตสาหกรรมบางแห่ง บางประเภทที่กระทําผิดกฎหมายด้วยการสร้างปัญหามลพิษและสิ่งแวดล้อมอย่างใกล้ชิด เช่น การปล่อยกลิ่นเหม็น ปล่อยน้ําเสีย ปล่อยมลพิษ แอบทิ้งกากของเสีย และปัญหาเสียงดัง เป็นต้น ตามนโยบายนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ที่ต้องการให้มีการพัฒนาอุตสาหกรรมควบคู่กับการเป็นมิตรต่อสิ่งแวดล้อมและอยู่ร่วมกับชุมชนได้อย่างยั่งยืน หากผู้ประกอบการรายใดกระทําผิดก็ให้เร่งดําเนินการให้เกิดการแก้ไขให้ถูกต้องรวมถึงการดําเนินคดีอย่างเด็ดขาด ส่วนผู้ประกอบการรายใดที่ปฏิบัติตามกฎหมายก็ต้องส่งเสริมและสนับสนุนต่อไป
ด้าน นายประกอบ วิวิธจินดา อธิบดีกรมโรงงานอุตสาหกรรม (กรอ.) กระทรวงอุตสาหกรรม กล่าวว่า ในช่วง 7 เดือนของปี 2563 (ม.ค.-ก.ค.) มีประชาชนในกรุงเทพมหานครได้ร้องเรียนสถานประกอบการ มายังกรอ. จํานวน 90 ครั้ง ลดลงจากช่วงเดียวกันของปีก่อนที่มีการร้องเรียน 120 ครั้ง หรือลดลง 25% แบ่งเป็นเรื่องของโรงงานปล่อยกลิ่นเหม็น 48 เรื่อง, เสียงดัง 52 เรื่อง, ฝุ่น 36 เรื่อง, ไอสารเคมี 27 เรื่อง, โรงงานเถื่อน 27 เรื่อง, ปล่อยน้ําเสีย 21 เรื่อง, สั่นสะเทือน 19 เรื่อง, ควัน 15 เรื่อง, กากของเสีย 17 เรื่อง, ทํางานกลางคืน 14 เรื่อง และขวางการจราจร 10 เรื่อง และอื่น ๆ
ทั้งนี้ ในเบื้องต้น กรอ. ได้ส่งเจ้าหน้าที่ลงพื้นที่ไปตรวจสอบกรณีที่ชาวบ้านร้องเรียนโรงงานอุตสาหกรรมตามนโยบายกระทรวงอุตสาหกรรม ซึ่งพบว่า โรงงานบางรายมีการกระทําความผิดจริงตามที่ประชาชนร้องเรียน จึงได้ดําเนินคดีกับโรงงานที่กระทําผิดแล้ว 3 กรณี ลดลงจากช่วงเดียวกันของปีก่อนที่ดําเนินคดีไป 13 ราย รวมถึงมีคําสั่งให้หยุดหรือปิดโรงงานชั่วคราวแล้วอีก 1 ราย และสั่งให้มีการแก้ไข 7 ราย เป็นต้น
นายประกอบ กล่าวว่า อํานาจหน้าที่ของ กรอ. จะเข้าไปดูแลปัญหาการร้องเรียน และดูแลโรงงานอุตสาหกรรมในพื้นที่กรุงเทพมหานคร ส่วนในต่างจังหวัดจะเป็นอํานาจหน้าที่ในการกํากับดูแลของอุตสาหกรรมจังหวัด ซึ่งขึ้นตรงกับสํานักงานปลัดกระทรวงอุตสาหกรรม อย่างไรก็ตามในส่วนของอุตสาหกรรมจังหวัดในพื้นที่ปริมณฑลและต่างจังหวัด ก็ได้มีการทํางานบูรณาการความร่วมมือกับกรมโรงงานอุตสาหกรรมมาอย่างต่อเนื่อง โดยหากเกิดปัญหาที่อุตสาหกรรมจังหวัดไม่สามารถเข้าไปดําเนินการได้ในเชิงลึก เช่น การตรวจสอบเกี่ยวกับโรงงานปล่อยมลพิษและกากของเสียที่มีการเก็บตัวอย่างส่งตรวจเชิงปฏิบัติการเพื่อลงรายละเอียด ก็สามารถประสานขอความร่วมมือมายัง กรอ. ได้ เพื่อที่ทาง กรอ. จะส่งเจ้าหน้าที่ที่มีความเชี่ยวชาญ และอุปกรณ์ต่าง ๆ ในการตรวจสอบเชิงลึก ลงพื้นที่ทํางานร่วมกัน เพื่อให้พี่น้องประชาชน และผู้ประกอบการได้รับความถูกต้อง เป็นธรรมกับทุกภาคส่วนต่อไป
รัฐบาลไทย-ข่าวทำเนียบรัฐบาล-สธ.ให้บริการฉีดวัคซีนป้องกันโรคไข้กาฬหลังแอ่นและไข้หวัดใหญ่ฟรี แก่ผู้เดินทางประกอบพิธีฮัจย์
วันจันทร์ที่ 5 มีนาคม 2561
สธ.ให้บริการฉีดวัคซีนป้องกันโรคไข้กาฬหลังแอ่นและไข้หวัดใหญ่ฟรี แก่ผู้เดินทางประกอบพิธีฮัจย์
กระทรวงสาธารณสุข ฉีดวัคซีนป้องกันโรคไข้กาฬหลังแอ่นและไข้หวัดใหญ่ฟรี ให้ชาวไทยมุสลิมที่จะเดินทางไปแสวงบุญพิธีฮัจย์ ประจําปี 2561จํานวน 13,000 คน พร้อมจัดทีมแพทย์พยาบาล ดูแลสุขภาพระหว่างประกอบศาสนกิจที่ประเทศซาอุดิอาระเบีย
วันนี้(5 มีนาคม 2560) ที่ศูนย์บริหารกิจการศาสนาอิสลามแห่งชาติ เฉลิมพระเกียรติ กรุงเทพมหานคร ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุขนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค นายอับดุล อิลาห์ อัลชุอัยบี อุปทูตซาอุดิอาระเบีย ประจําประเทศไทยดร.ยูซุฟ บินดุลเลาะห์ อัลฮามูดี ทูตวัฒนธรรมซาอุดิอาระเบีย ประจําประเทศไทยและนายอาศิส พิทักษ์คุมพลจุฬาราชมนตรี ร่วมพิธีเปิดโครงการสร้างเสริมภูมิคุ้มกันโรคติดต่อแก่ชาวไทยมุสลิมที่ไปแสวงบุญพิธีฮัจย์ประจําปี 2561ณ ประเทศซาอุดิอาระเบีย โดยในวันนี้มีผู้มารับบริการฉีดวัคซีนจํานวน 2,000 คน
ศ.คลินิก เกียรติคุณ นพ.ปิยะสกล กล่าวว่า รัฐบาลมีความห่วงใยต้องการให้ชาวไทยมุสลิมมีคุณภาพชีวิตที่ดี ให้กระทรวงสาธารณสุข ดูแลสุขภาพชาวไทยมุสลิมที่จะเดินทางไปประกอบพิธีฮัจย์ ที่ประเทศซาอุดิอาระเบีย ซึ่งผู้ที่จะเดินทางต้องเตรียมความพร้อมด้านสุขภาพทั้งก่อนการเดินทาง และระหว่างประกอบพิธีเนื่องจากต้องอยู่รวมกันเป็นจํานวนมาก จึงมีโอกาสที่จะเกิดโรคระบบทางเดินหายใจ และโรคติดเชื้อระบบทางเดินอาหารกระทรวงสาธารณสุขจึงมีแนวทางการดูแลสุขภาพผู้แสวงบุญ โดยก่อนเดินทางจะตรวจสุขภาพและฉีดวัคซีนป้องกันโรคไข้กาฬหลังแอ่น วัคซีนป้องกันโรคไข้หวัดใหญ่ฟรี แก่ผู้ที่จะเดินทางไปพิธีฮัจย์และในปีนี้มีการเตรียมระบบฐานข้อมูลด้านสุขภาพของผู้แสวงบุญ เพื่อการเฝ้าระวังและติดตาม โดยจะรายงานสถานะสุขภาพแบบReal timeและมีสมุดวัคซีนที่สามารถตรวจสอบความถูกต้องได้พร้อมทั้งส่งหน่วยแพทย์ฮัจย์ไทย(Thai hajj medical office) ประกอบด้วยทีมสหวิชาชีพในการดูแลสุขภาพ จํานวน 3 ทีม รวมทั้งสิ้น 42 คน เพื่อดูแลรักษาผู้เจ็บป่วยระหว่างการประกอบพิธีฮัจย์
ทางด้านนายแพทย์เจษฎา โชคดํารงสุข ปลัดกระทรวงสาธารณสุข กล่าวว่าในปีนี้มีชาวไทยมุสลิม จํานวน 13,000 คน เดินทางไปประกอบพิธีฮัจย์ ณ ประเทศซาอุดิอาระเบีย กรมควบคุมโรค ได้จัดอบรมให้ความรู้แก่ผู้นํากลุ่มแซะห์รวมถึงผู้ที่จะเดินทางไปแสวงบุญ ทั้งการเตรียมตัว การปฏิบัติตัวก่อนขึ้นเครื่องบิน การดูแลสุขภาพตนเองระหว่างประกอบศาสนกิจ และหลังเดินทางกลับ สําหรับชาวไทยมุสลิมสามารถรับบริการฉีดวัคซีนก่อนเดินทางได้ที่1.สถาบันบําราศนราดูร จังหวัดนนทบุรี2.สถานเสาวภา สภากาชาดไทย กรุงเทพฯ 3.โรงพยาบาลเวชศาสตร์เขตร้อน ถนนราชวิถี กรุงเทพฯ 4.ศูนย์วัณโรคเขต 1 สํานักงานป้องกันควบคุมโรคเชียงใหม่ 5.สํานักงานสาธารณสุขจังหวัด14จังหวัดภาคใต้ 6.ศูนย์หาดใหญ่นวรัตน์ จังหวัดสงขลา 7.คลินิกเวชศาสตร์การเดินทางและท่องเที่ยว 9 แห่ง 8.ด่านควบคุมโรคติดต่อระหว่างประเทศท่าเรือกรุงเทพ9.ด่านควบคุมโรคติดต่อระหว่างประเทศท่าอากาศยานหาดใหญ่ 10.ด่านควบคุมโรคติดต่อระหว่างประเทศพรมแดนสะเดา และ11.สํานักงานป้องกันควบคุมโรคเขตเมือง หรือติดต่อสอบถามข้อมูลเพิ่มเติมได้ที่สายด่วน กรมควบคุมโรค หมายเลข1422
****************** 5มีนาคม 2561
รัฐบาลไทย-ข่าวทำเนียบรัฐบาล-ทส.ยกระดับความปลอดภัย พร้อมปฏิบัติการช่วยเหลือนักท่องเที่ยว
วันศุกร์ที่ 8 กุมภาพันธ์ 2562
ทส.ยกระดับความปลอดภัย พร้อมปฏิบัติการช่วยเหลือนักท่องเที่ยว
ทส.ยกระดับความปลอดภัย พร้อมปฏิบัติการช่วยเหลือนักท่องเที่ยว
ทส.ยกระดับความปลอดภัย พร้อมปฏิบัติการช่วยเหลือนักท่องเที่ยว
วันนี้ (8 ก.พ. 62) เวลา 10.00 น. กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช จัดโครงการจัดงานประชาสัมพันธ์กู้ภัยอุทยานแห่งชาติ เพื่อประชาสัมพันธ์ความพร้อมในการดูแลความปลอดภัยของนักท่องเที่ยวที่เข้ามาท่องเที่ยวในพื้นที่อุทยานแห่งชาติ รวมถึงสนับสนุนการปฏิบัติงานด้านกู้ชีพ กู้ภัย และบูรณาการ เพื่อนํามาพัฒนางานด้านเครือข่าย ด้านการกู้ชีพ กู้ภัย ร่วมกับหน่วยงานทั้งภาครัฐและเอกชน โดยได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงาน พร้อมมอบโล่ให้หน่วยงานที่ร่วมสนับสนุนโครงการ จํานวน 20 หน่วยงาน และชมการแสดงสาธิตระบบการกู้ภัย และการใช้เครื่องมืออุปกรณ์การกู้ภัย ณ อุทยานแห่งชาติเขาใหญ่ จังหวัดนครราชสีมา
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวขอบคุณเจ้าหน้าที่ผู้ปฏิบัติงาน เครือข่ายทุกหน่วยงานที่เกี่ยวข้อง ทั้งภาครัฐ ภาคเอกชน และให้ร่วมกันภาคภูมิใจ พึงพอใจในความสําเร็จที่ได้ปฏิบัติหน้าที่ให้ความช่วยเหลือประชาชนและนักท่องเที่ยว รวมทั้งให้ข้อคิดและแนวทางในการปฏิบัติงาน โดยนอกจากจะใช้กําลังแรงกายที่แข็งแรง ให้ใช้ความรู้ ความเข้าใจ ช่วยเหลือผู้ประสบภัยอย่างถูกวิธี ซึ่งจะช่วยให้ผู้ประสบภัยได้รับความปลอดภัยมากยิ่งขึ้น
ทั้งนี้ โครงการดังกล่าว มีศูนย์กู้ภัยอุทยานแห่งชาติ 7 ศูนย์ พร้อมมีเจ้าหน้าที่ชุดกู้ชีพ กู้ภัย เพื่อช่วยเหลือนักท่องเที่ยวในพื้นที่อุทยานแห่งชาติทั่วประเทศทั้ง 155 แห่ง โดยได้รับการสนับสนุนจากหลายหน่วยงานทั้งองค์กรภาครัฐ ภาคเอกชน อาทิ สถาบันการแพทย์ฉุกเฉินแห่งชาติ สมาคมตอบโต้ภัยพิบัติแห่งชาติ ชมรมกลุ่มไทยอาสาสมัครสุนัขกู้ภัย และ Frog Team Thailand มูลนิธิการแพทย์ฉุกเฉินแห่งชาติ ศูนย์ป้องกันและบรรเทาสาธารณภัย เขต 3 ปราจีนบุรี สํานักงานป้องกันภัยและบรรเทาสาธารณภัย เขต 5 นครราชสีมา บริษัทกลางคุ้มครองผู้ประสบภัยจากรถ จํากัด ชมรมกู้ภัยทางน้ําและดําน้ําแห่งประเทศไทย มูลนิธิร่วมกตัญญู บริษัท เมดิไลฟ์ (ประเทศไทย) จํากัด มูลนิธิพุทธธรรม 31 นครราชสีมา เป็นต้น
รัฐบาลไทย-ข่าวทำเนียบรัฐบาล-การเดินห้างสรรพสินค้า เสี่ยงติดไวรัสโควิด-19 หรือไม่ ??
วันจันทร์ที่ 25 พฤษภาคม 2563
การเดินห้างสรรพสินค้า เสี่ยงติดไวรัสโควิด-19 หรือไม่ ??
การเดินห้างสรรพสินค้าเสี่ยงติดไวรัสโควิด-19 หรือไม่
Q : การเดินห้างสรรพสินค้า เสี่ยงติดไวรัสโควิด-19 หรือไม่ ??
A : ทุกพื้นที่สาธารณะไม่เว้นแม้แต่ห้างฯ เป็นสถานที่ที่มีความเสี่ยงฯ ในการรับเชื้อไวรัสโควิด-19 ได้ทั้งสิ้น โดยเฉพาะห้างฯ ถือเป็นสถานที่ปิดที่มีความเสี่ยงที่จะสัมผัสหรือรับเชื้อฯ ดังนั้นจึงควรมีการป้องกันตนเอง โดยการใส่หน้ากากอนามัย หมั่นล้างมือบ่อยๆ เว้นระยะห่างจากผู้คนรอบข้าง 1-2 เมตร
รัฐบาลไทย-ข่าวทำเนียบรัฐบาล-กรมควบคุมโรค เพิ่มการให้บริการประชาชนของสายด่วน 1422 เป็น 60 คู่สายในช่วงโควิด-19 [กระทรวงสาธารณสุข]
วันพฤหัสบดีที่ 9 เมษายน 2563
กรมควบคุมโรค เพิ่มการให้บริการประชาชนของสายด่วน 1422 เป็น 60 คู่สายในช่วงโควิด-19 [กระทรวงสาธารณสุข]
กรมควบคุมโรค เพิ่มการให้บริการประชาชนของสายด่วน 1422 เป็น 60 คู่สายในช่วงโควิด-19
กรมควบคุมโรค กระทรวงสาธารณสุข เพิ่มคู่สายโทรศัพท์ให้บริการประชาชนผ่านสายด่วนกรมควบคุมโรค 1422 จาก 30 คู่สาย เป็น 60 คู่สาย เพื่อตอบคําถามและข้อสงสัยของประชาชนที่เกี่ยวกับโรคโควิด-19 พร้อมทั้งเพิ่มช่องทางโซเชียลมีเดียที่หลากหลายให้สอดคล้องกับแต่ละกลุ่มวัย
วันนี้ (9 เมษายน 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่าจากสถานการณ์ของโรคติดเชื้อไวรัสโคโรนา 2019 (โควิด-19) ที่เป็นโรคติดต่ออันตราย มีการแพร่กระจายในหลายประเทศทั่วโลก รวมถึงประเทศไทย ทําให้มีประชาชนมีข้อสงสัยเกี่ยวกับโรคดังกล่าวจํานวนมากสายด่วนกรมควบคุมโรค 1422 เป็นช่องทางหนึ่งในการสอบถามข้อมูล ข้อสงสัย ความรู้ด้านสุขภาพ รวมถึงการแจ้งผู้ที่มีอาการป่วยเข้าเกณฑ์สงสัยป่วยโรคโควิด-19
สายด่วนกรมควบคุมโรค 1422 แต่เดิมมีอยู่ 30 คู่สาย ให้บริการประชาชนมาเป็นเวลานาน ตั้งแต่การระบาดของโรคไข้หวัดนก โรคไข้หวัดใหญ่ โรคซาร์ส เป็นต้น ดังนั้นเพื่อเป็นการเพิ่มประสิทธิภาพในการให้บริการ และสอดคล้องกับความต้องการของประชาชน รวมทั้งความก้าวหน้าของเทคโนโลยี กรมควบคุมโรค จึงได้เพิ่มคู่สายเป็น 60 คู่สาย และปรับปรุงเป็นระบบดิจิทัล (Soft Phone) ผ่านสัญญาณโทรศัพท์มือถือซึ่งดําเนินการร่วมกับบริษัท TOT ระบบนี้เจ้าหน้าที่จะสามารถรับสายผ่านโทรศัพท์มือถือ จากนอกสถานที่ทํางานหรือทํางานที่บ้าน (Work at home) ได้ เพื่อลดการสัมผัสเชื้อตามนโยบายของกระทรวงสาธารณสุขในกรณีที่เจ้าหน้าที่ไม่สามารถรับสายได้ทัน ระบบอัตโนมัติในโทรศัพท์จะแจ้งให้แอดไลน์ แชทบอทที่ Line ID @COVID-19 เพื่อให้ประชาชนทั่วไปสามารถดูข้อมูลของโรคจากไลน์นี้ได้ และผู้ที่โทรเข้ามายังสามารถฝากคําถามหรือกรอกแบบฟอร์มในแชทบอทหรือแจ้งเบาะแสผู้ที่สงสัยป่วยโรคโควิด-19 ได้ โดยจะมีการจัดทําเป็นแบบฟอร์มแจ้งเบาะแสและแบบฟอร์มคําถามไว้ให้ ซึ่งแชทบอทจะมีคําถามเป็น 2 ส่วน ส่วนอัตโนมัติ ระบบจะตอบทันที ในส่วนคําถามที่แชทบอทตอบไม่ได้ ระบบจะขึ้นเป็นแบบฟอร์มให้กรอกข้อคําถามไว้ แล้วส่งไปที่ศูนย์ปฏิบัติการกรมควบคุมโรคอีกต่อหนึ่ง เพื่อให้เจ้าหน้าที่มาตอบคําถามที่ประชาชนสงสัยต่อไป
นอกจากนี้ กรมควบคุมโรค ยังได้เพิ่มช่องทางโซเชียลมีเดียที่หลากหลาย เพื่อให้สอดคล้องกับแต่ละกลุ่มวัยในการติดตามข่าวสารจากกระทรวงสาธารณสุขหรือมีข้อสงสัยสอบถามข้อมูลเกี่ยวกับโรคโควิด-19 ได้แก่ https://ddc.moph.go.th/viralpneumonia/ ช่องทาง Twitter, Facebook, Line official, Tik Tok, Instagram “ไทยรู้ สู้โควิด” และ Line official ChatBot 1422 “Kor-Ror-OK” กรมควบคุมโรค กระทรวงสาธารณสุข และทาง Line@รู้กันทันโรค หรือสายด่วนกรมควบคุมโรค 1422 ตลอด 24 ชั่วโมง
**********************
ข้อมูลจาก : สํานักสื่อสารความเสี่ยงฯ กรมควบคุมโรค
วันที่ 9 เมษายน 2563
รัฐบาลไทย-ข่าวทำเนียบรัฐบาล-รัฐบาลสหรัฐอเมริกายินดีร่วมงานกับรัฐบาลใหม่ของไทย
วันอังคารที่ 23 กรกฎาคม 2562
รัฐบาลสหรัฐอเมริกายินดีร่วมงานกับรัฐบาลใหม่ของไทย
วันอังคารที่ 23 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสหรัฐอเมริกายินดีร่วมงานกับรัฐบาลใหม่ของไทย เพื่อกระชับสัมพันธไมตรีและความร่วมมือระหว่างประเทศ ซึ่งจะทําให้มิตรภาพกว่า 200 ปี เจริญงอกงามต่อไป โดยสหรัฐฯ สนับสนุนความโปร่งใสและธรรมาภิบาลในทุกประเทศทั่วโลก และจะยังคงทํางานร่วมกับประชาชนและรัฐบาลไทย เพื่อให้บรรลุวัตถุประสงค์ดังกล่าว ทั้งนี้ พันธไมตรีระหว่างสหรัฐอเมริกาและประเทศไทยแข็งแกร่งเหมือนเช่นที่เคยเป็นมาไม่เปลี่ยนแปลง และสหรัฐฯ จะสนับสนุนประเทศไทยในฐานะผู้นําของภูมิภาค และการเป็นประธานอาเซียนในปีนี้ ความสัมพันธ์ระหว่างประเทศจะแน่นแฟ้นมากยิ่งขึ้นเพื่อขับเคลื่อนให้เกิดความมั่นคง สันติภาพ และความเจริญรุ่งเรืองในภูมิภาคอินโดแปซิฟิก และทั่วโลก
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี